title: 2011/324/EU: Odluka Vijeća od 30. svibnja 2011. o produljenju Odluke 2010/371/EU o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EU-a

text:
               11/Sv. 100

               HR

               Službeni list Europske unije

               226

         32011D0324

               L 146/2

               SLUŽBENI LIST EUROPSKE UNIJE

         ODLUKA VIJEĆA
   od 30. svibnja 2011.
   o produljenju Odluke 2010/371/EU o okončanju savjetovanja s Republikom Madagaskarom na temelju članka 96. Sporazuma o partnerstvu između AKP-a i EU-a
   (2011/324/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217.,
   uzimajući u obzir Sporazum o partnerstvu između članica Skupine afričkih, karipskih i pacifičkih zemalja, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (1), kako je zadnje izmijenjen u Ouagadougou 23. lipnja 2010. (2) („Sporazum o partnerstvu između AKP-a i EU-a”), a posebno njegov članak 96.,
   uzimajući u obzir Unutarnji sporazum između predstavnika vlada država članica, koji su se sastali u okviru Vijeća, o mjerama i postupcima potrebnima za provedbu Sporazuma o partnerstvu između AKP-a i EU-a (3), a posebno njegov članak 3.,
   uzimajući u obzir prijedlog Europske komisije,
   budući da:

               (1)

               Izvršena je povreda ključnih elemenata iz članka 9. Sporazuma o partnerstvu između AKP-a i EU-a.

               (2)

               Na temelju članka 96. Sporazuma o partnerstvu između AKP-a i EU-a, 6. srpnja 2009. otvoreno je savjetovanje s Republikom Madagaskarom u prisutnosti predstavnika Skupine afričkih, karipskih i pacifičkih država („AKP”), tijekom kojih predstavnici Visoke prijelazne uprave nisu predstavili zadovoljavajuće prijedloge ili obveze.

               (3)

               Južnoafrička razvojna zajednica („SADC”) i sve političke stranke učinile su značajne napore u smislu posredovanja u svrhu pronalaska rješenja političke krize, posebno pregovora o planu, koji su predložili SADC-ovi posrednici, koji uključuje neutralan tranzicijski proces temeljen na konsenzusu s ciljem održavanja slobodnih, vjerodostojnih izbora u svrhu ponovnog uspostavljanja ustavnog poretka.

               (4)

               Međutim, Europska unija napominje da unatoč naporima ni nakon 12 mjeseci uključene stranke nisu potpisale plan, niti su ga prihvatili SADC, Afrička unija ili međunarodna zajednica. Stoga trenutačno nije moguće provesti tranziciju temeljenu na konsenzusu u svrhu ponovne uspostave ustavnog poretka, koji je ključan za izmjenu odgovarajućih mjera na snazi.

               (5)

               Razdoblje za provedbu Odluke Vijeća 2010/371/EU (4) istječe 6. lipnja 2011. S obzirom na gore opisano stanje, razdoblje se produžuje za 6 mjeseci, i podložno je redovnom preispitivanju tijekom tog razdoblja,

         DONIJELO JE OVU ODLUKU:
   Članak 1.
   U članku 3. Odluke 2010/371/EU druga rečenica zamjenjuje se sljedećim:

      „Odluka ostaje na snazi do 6. prosinca 2011., i podliježe redovnom preispitivanju tijekom tog razdoblja.”

   Članak 2.
   Ova Odluka stupa na snagu na dan donošenja.

      Sastavljeno u Bruxellesu 30. svibnja 2011.

            Za Vijeće

            Predsjednik

         CSÉFALVAY Z.

      (1)  SL L 317, 15.12.2000., str. 3.

      (2)  SL L 287, 4.11.2010., str. 3.

      (3)  SL L 317, 15.12.2000., str. 376.

      (4)  SL L 169, 3.7.2010., str. 13.
   PRILOG
   Bruxelles,

      NACRT PISMA PREDSJEDNIKU VISOKE PRIJELAZNE UPRAVE

   Poštovani,
   Europska unija pridaje najveću važnost odredbama članka 9. Sporazuma o partnerstvu između AKP-a i EU-a. Poštovanje ljudskih prava, demokratskih institucija i vladavine prava, kao ključnih elemenata Sporazuma o partnerstvu temelj su naših odnosa.
   U pismu od 16. lipnja 2010., Europska unija obavijestila Vas je o svojoj Odluci 2010/371/EU od 7. lipnja 2010. o okončanju savjetovanja održanih na temelju članka 96. Sporazuma o partnerstvu između AKP-a i EU-a i o provođenju „odgovarajućih mjera” u smislu članka 96. stavka 2. točke (c) Sporazuma.
   Europska unija svjesna je napora koje su poduzele sve političke stranke od toga datuma u svrhu pronalaska rješenja političke krize u Vašoj državi. S velikim zanimanjem primjećuje razvoj pregovora o planu kojemu je posredovala Južnoafrička razvojna zajednica i koji uključuje neutralan tranzicijski proces temeljen na konsenzusu u svrhu okončanja krize u Madagaskaru, a koji bi trebao dovesti do slobodnih, vjerodostojnih izbora kojim bi se ponovno uspostavio ustavni poredak. Europska unija želi ponovno izraziti svoju potporu SADCA-ovim naporima posredovanja.
   Europska unija prima na znanje ishod SADC-ovog sastanka na vrhu od 20. svibnja 2011. Predsjednici država i vlada odlučili su u što kraćem roku sazvati sastanak svih madagaskarskih stranaka kako bi postigle sporazum o planu, što predstavlja korak na putu prema slobodnim i vjerodostojnim izborima. Europska unija poziva sve madagaskarske stranke da sudjeluju u tom nastojanju u dobroj vjeri.
   Europska unija je spremna pojačati politički dijalog s Republikom Madagaskar i osigurati političku i financijsku potporu tranziciji temeljenoj na konsenzusu koja proizlazi iz provedbe plana koji su potpisale sve uključene stranke koje su odobrili SADC, Afrička unija i međunarodna zajednica. Europska unija pridaje veliku važnost završetku dugotrajne političke krize čiji gospodarski i društveni utjecaj na stanovništvo Madagaskara postaje sve ozbiljniji.
   Odluka 2010/371/EU istječe 6. lipnja 2011., i stoga je Europska unija odlučila produljiti njezinu valjanost, ali će preispitati ovu Odluku nakon što SADC, Afrička unija i međunarodna zajednica prihvate plan.
   S poštovanjem,

         Za Europsku uniju


title: 2006/709/EZ: Odluka Vijeća od 29. travnja 2004. o potpisivanju i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica s jedne strane i Republike Kazakstana s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji

text:
               11/Sv. 128

               HR

               Službeni list Europske unije

               126

         32006D0709

               L 303/1

               SLUŽBENI LIST EUROPSKE UNIJE

         ODLUKA VIJEĆA
   od 29. travnja 2004.
   o potpisivanju i privremenoj primjeni Protokola uz Sporazum o partnerstvu i suradnji kojim se uspostavlja partnerstvo između Europskih zajednica i njihovih država članica s jedne strane i Republike Kazakstana s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
   (2006/709/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 44. stavak 2., posljednju rečenicu članka 47. stavka 2., članak 55., članak 57. stavak 2., članak 71., članak 80. stavak 2., članke 93., 94., 133. i 181.a, u vezi s člankom 300. stavkom 2., prvim podstavkom, prvom rečenicom,
   uzimajući u obzir Ugovor o pristupanju od 16. travnja 2003., a posebno njegov članak 2. stavak 3.,
   uzimajući u obzir Akt priložen Ugovoru o pristupanju, a posebno njegov članak 6. stavak 2.,
   uzimajući u obzir prijedlog Komisije,
   budući da:

               (1)

               Dana 8. prosinca 2003. Vijeće je ovlastilo Komisiju, u ime Zajednice i njezinih država članica, da pregovara s Republikom Kazakstan o Protokolu uz Sporazum o partnerstvu i suradnji kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji te da predvidi određene tehničke prilagodbe povezane s institucionalnim i pravnim razvojem u Europskoj uniji.

               (2)

               Podložno njegovom mogućem kasnijem zaključenju, pregovori među strankama o Protokolu su okončani i sada bi trebao biti potpisan u ime Europske unije i njezinih država članica.

               (3)

               Protokol bi se na privremenoj osnovi trebao primjenjivati od datuma pristupanja dok ne budu dovršeni odgovarajući postupci za njegovo formalno zaključenje,

         ODLUČILO JE:
   Članak 1.
   Ovim se ovlašćuje predsjednik Vijeća da odredi osobu (osobe) koja (koje) će, u ime Europske zajednice i njezinih država članica, imati pravo potpisati Protokol uz Sporazum o partnerstvu i suradnji između Europskih zajednica i njihovih država članica s jedne strane i Republike Kazakstana s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji, podložno njegovom mogućem kasnijem zaključenju.
   Tekst Protokola priložen je ovoj Odluci (1).
   Članak 2.
   Do stupanja na snagu Protokol se primjenjuje na privremenoj osnovi od dana pristupanja.

      Sastavljeno u Luxembourgu 29. travnja 2004.

            Za Vijeće

            Predsjednik

         M. McDOWELL

      (1)  SL L 303, 1.11.2006., str. 1.


title: Odluka Vijeća (EU) 2015/1037 od 7. svibnja 2015. o potpisivanju, u ime Europske unije, i privremenoj primjeni Sporazuma između Europske unije i Republike Trinidada i Tobaga o izuzeću od obveze posjedovanja vize za kratkotrajni boravak

text:
               3.7.2015

               HR

               Službeni list Europske unije

               L 173/64

         ODLUKA VIJEĆA (EU) 2015/1037
   od 7. svibnja 2015.
   o potpisivanju, u ime Europske unije, i privremenoj primjeni Sporazuma između Europske unije i Republike Trinidada i Tobaga o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Republiku Trinidad i Tobago prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz to upućivanje na Republiku Trinidad i Tobago priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Republikom Trinidadom i Tobagom o sklapanju sporazuma između Europske unije i Republike Trinidada i Tobaga o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 12. studenoga 2014. te su uspješno zaključeni njegovim parafiranjem, putem razmjene pisama, 15. prosinca 2014.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana njegova potpisivanja, do završetka postupaka potrebnih za njegovo formalno sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Republike Trinidada i Tobaga o izuzeću od obveze posjedovanja vize za kratkotrajni boravak („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednuu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana njegova potpisivanja (5), do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: 2006/909/EZ: Odluka Vijeća od 4. prosinca 2006. o sklapanju Sporazuma u obliku razmjene pisama između Europske zajednice i Kraljevine Norveške o prilagodbama trgovinskih povlastica za sir na temelju članka 19. Sporazuma o Europskom gospodarskom prostoru  Tekst značajan za EGP

text:
               11/Sv. 50

               HR

               Službeni list Europske unije

               187

         32006D0909

               L 346/30

               SLUŽBENI LIST EUROPSKE UNIJE

         ODLUKA VIJEĆA
   od 4. prosinca 2006.
   o sklapanju Sporazuma u obliku razmjene pisama između Europske zajednice i Kraljevine Norveške o prilagodbama trgovinskih povlastica za sir na temelju članka 19. Sporazuma o Europskom gospodarskom prostoru
   (Tekst značajan za EGP)
   (2006/909/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s njegovim člankom 300. stavkom 2. prvom rečenicom,
   uzimajući u obzir prijedlog Komisije,
   budući da:

               (1)

               Članak 19. stavak 1. Sporazuma o Europskom gospodarskom prostoru predviđa da ugovorne stranke ispitaju sve poteškoće koje bi mogle nastati u njihovoj trgovini poljoprivrednim proizvodima te da nastoje naći odgovarajuća rješenja.

               (2)

               Kraljevina Norveška i Europska zajednica održale su dvostrano savjetovanje na temelju gore navedenog članka 19. stavka 1., koje je okončano na zadovoljavajući način 7. lipnja 2006. i na temelju kojeg je postignut Sporazum.

               (3)

               Taj Sporazum u obliku razmjene pisama treba odobriti,

         ODLUČILO JE:
   Članak 1.
   Ovim se, u ime Zajednice, odobrava Sporazum u obliku razmjene pisama između Europske zajednice i Kraljevine Norveške o prilagodbama trgovinskih povlastica za sir na temelju članka 19. Sporazuma o Europskom gospodarskom prostoru.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu ovlaštenu za potpisivanje Sporazuma kako bi on obvezivao Zajednicu.

      Sastavljeno u Bruxellesu 4. prosinca 2006.

            Za Vijeće

            Predsjednica

         L. LUHTANEN


title: Odluka Vijeća 2005/681/PUP od 20. rujna 2005. o osnivanju Europske policijske akademije (CEPOL) i stavljanju izvan snage Odluke 2000/820/PUP

text:
               19/Sv. 008

               HR

               Službeni list Europske unije

               113

         32005D0681

               L 256/63

               SLUŽBENI LIST EUROPSKE UNIJE

               20.09.2005.

      ODLUKA VIJEĆA 2005/681/PUP
   od 20. rujna 2005.
   o osnivanju Europske policijske akademije (CEPOL) i stavljanju izvan snage Odluke 2000/820/PUP
   VIJEĆE EUROPSKE UNIJE,
   uzimajući u obzir Ugovor o Europski uniji, a posebno njegov članak 30. stavak 1. točku (c) i članak 34. stavak 2. točku (c),
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Europsko vijeće se na svojoj sjednici u Tampereu 15. i 16. listopada 1999. složilo da treba osnovati Europsku policijsku akademiju, dalje u tekstu „CEPOL”, radi izobrazbe viših policijskih službenika.

               (2)

               Europska policijska akademija osnovana je Odlukom Vijeća 2000/820/PUP (2).

               (3)

               Postalo je očito da bi se rad CEPOL-a mogao poboljšati kad bi se financirao iz općeg proračuna Europske unije i kad bi se Pravilnik o osoblju za dužnosnike Europskih zajednica i Uvjeti zaposlenja ostalih službenika Europskih zajednica primjenjivali na ravnatelja i osoblje CEPOL-ovog tajništva.

               (4)

               Stoga, zaključci Vijeća od 24. veljače 2005. zahtijevaju provođenje gore spomenutih izmjena, zbog čega treba staviti izvan snage Odluku 2000/820/PUP i zamijeniti ju novom Odlukom Vijeća o CEPOL-u.

               (5)

               CEPOL bi trebao nastaviti djelovati kao mreža koja povezuje nacionalne institute za izobrazbu čije zadaće uključuju izobrazbu viših policijskih službenika država članica u skladu s općim načelima iz Odluke 2000/820/PUP.

               (6)

               CEPOL bi trebao postupno izvršavati svoje zadaće obzirom na ciljeve utvrđene u godišnjim radnim programima i uzimajući u obzir raspoloživa sredstva.

               (7)

               Potrebno je izvršiti niz tehničkih promjena kako bi se CEPOL-ovu strukturu uskladilo s postupcima kojih se treba pridržavati u okviru općeg proračuna Europske unije te Pravilnika o osoblju za dužnosnike Europskih zajednica i Uvjeta zaposlenja ostalih službenika Europskih zajednica.

               (8)

               Što se tiče ostalih odredaba, one se u najvećoj mjeri temelje na Odluci 2000/820/PUP.

               (9)

               Tehničke promjene uključuju izmjene odredaba koje se bave odnosima s trećim državama, radom upravnog odbora, zadaćama ravnatelja, osobljem CEPOL-ovog tajništva, financijskim zahtjevima, pristupom dokumentima i ocjenom.

               (10)

               Kako bi se zajamčio kontinuitet, potrebne su određene prijelazne odredbe,

         ODLUČILO JE:
   POGLAVLJE I.

      OSNIVANJE, PRAVNA OSOBNOST I SJEDIŠTE

   Članak 1.
   Osnivanje
   1.   Ovim se osniva Europska policijska akademija (CEPOL). Smatra se sljednicom CEPOL-a koji je bio osnovan Odlukom 2000/820/PUP.
   2.   Ne dovodeći u pitanje budući razvoj, CEPOL će djelovati kao mreža, spajajući nacionalne centre za izobrazbu u državama članicama, čije zadaće uključuju izobrazbu viših policijskih službenika, a koji s tim ciljem usko surađuju.
   3.   CEPOL-ova je zadaća provedba programa i inicijativa o kojima odlučuje upravni odbor.
   Članak 2.
   Pravna osobnost
   1.   CEPOL je pravna osoba.
   2.   CEPOL će u svakoj državi članici uživati najširu pravnu i ugovornu sposobnost koju prema nacionalnom pravu imaju pravne osobe. CEPOL posebno može stjecati i prodavati pokretnu ili nepokretnu imovinu i može biti stranka u pravnim postupcima.
   3.   Ravnatelj zastupa CEPOL u svim pravnim aktima i obvezama.
   Članak 3.
   Povlastice i imuniteti
   Protokol o povlasticama i imunitetima Europskih zajednica primjenjuje se na ravnatelja CEPOL-a i osoblje njegovog tajništva, osim za osoblje koje su uputile države članice.
   Članak 4.
   Sjedište
   CEPOL-ovo sjedište je u Bramshillu, u Ujedinjenoj Kraljevini.
   POGLAVLJE II.

      SVRHA, CILJEVI I ZADAĆE

   Članak 5.
   Svrha
   Svrha je CEPOL-a pomaganje pri izobrazbi viših policijskih službenika država članica optimizacijom suradnje između različitih dijelova CEPOL-a. Podupire i razvija europski pristup glavnim problemima s kojima se države članice suočavaju u borbi protiv kriminala, njegovom sprečavanju i održavanju javnog reda i mira te javne sigurnosti, a posebno u pogledu prekograničnih dimenzija tih problema.
   Članak 6.
   Ciljevi
   CEPOL ima sljedeće ciljeve:

               1.

               proširenje znanja o nacionalnim policijskim sustavima i strukturama drugih država članica te prekograničnoj policijskoj suradnji unutar Europske unije;

               2.

               proširenje znanja o međunarodnim instrumentima i instrumentima Unije, a posebno u sljedećim područjima:

                           (a)

                           institucije Europske unije, njihov rad i uloga, kao i mehanizmi odlučivanja i pravni instrumenti Europske unije, a posebno u pogledu njihovog utjecaja na suradnju pri izvršavanju zakona;

                           (b)

                           Europolovi ciljevi, struktura i djelovanje, kao i načini za maksimalno povećanje suradnje između Europola i odgovarajućih službi za izvršavanje zakona u državama članicama u borbi protiv organiziranog kriminala;

                           (c)

                           Eurojustovi ciljevi, struktura i djelovanje;

               3.

               pružanje odgovarajuće izobrazbe obzirom na poštovanje demokratskih zaštitnih mjera, a posebno prava na obranu.

         Članak 7.
   Zadaci
   Kako bi ostvario te ciljeve CEPOL može, posebno, poduzeti sljedeće mjere:

               (a)

               višim policijskim službenicima pružati izobrazbu koja se temelji na zajedničkim standardima;

               (b)

               doprinositi pripremi usklađenih programa za izobrazbu policijskih službenika srednjeg ranga, policijskih službenika srednjeg ranga na terenu i policijskih službenika na terenu vezano za prekograničnu suradnju policijskih snaga u Europi, pomagati pri izradi odgovarajućih naprednih programa izobrazbe te razvijati i provoditi izobrazbu za instruktore;

               (c)

               provoditi specijalističku izobrazbu za policijske službenike koji igraju ključnu ulogu u suzbijanju prekograničnog kriminala, s posebnim naglaskom na organiziranom kriminalu;

               (d)

               širiti najbolju praksu i rezultate istraživanja;

               (e)

               razvijati i pružati izobrazbu za pripremu policijskih snaga Europske unije za sudjelovanje u nevojnom upravljanju krizama;

               (f)

               razvijati i pružati izobrazbu policijskih tijela iz država kandidatkinja, uključujući izobrazbu policijskih službenika koji imaju ključnu ulogu;

               (g)

               pomagati pri bitnim razmjenama i upućivanjima policijskih službenika u sklopu izobrazbe;

               (h)

               razvijati elektronsku mrežu radi pružanja potpore CEPOL-u pri izvršavanju njegovih dužnosti, vodeći brigu o provedbi potrebnih sigurnosnih mjera;

               (i)

               omogućiti višim policijskim službenicima država članica stjecanje odgovarajućih jezičnih znanja.

         Članak 8.
   Suradnja s drugim tijelima
   1.   CEPOL može surađivati s odgovarajućim tijelima Europske unije na području izvršavanja zakona i drugim srodnim područjima, te s odgovarajućim tijelima izobrazbe u Europi.
   2.   CEPOL može surađivati s nacionalnim centrima za izobrazbu iz država koje nisu članice Europske unije, a posebno s onima iz država kandidatkinja, kao i iz Islanda, Norveške i Švicarske.
   3.   Upravni odbor može ovlastiti ravnatelja CEPOL-a za pregovore o sporazumima o suradnji s tijelima spomenutima u stavcima 1. i 2.
   Takvi se sporazumi o suradnji mogu sklopiti jedino uz ovlaštenje Upravnog odbora.
   Sporazumi o suradnji s tijelima država koje nisu članice Europske unije mogu se zaključiti tek nakon odobrenja Vijeća.
   4.   CEPOL može uzeti u obzir preporuke Europola i/ili Radne skupine načelnika policija država članica EU-a, ne dovodeći u pitanje pravila kojima se uređuju donošenje CEPOL-ovog radnog programa.
   POGLAVLJE III.

      TIJELA, OSOBLJE I KONTAKTNE TOČKE

   Članak 9.
   Tijela
   Tijela CEPOL-a su:

               1.

               upravni odbor.

               2.

               ravnatelj koji vodi CEPOL-ovo tajništvo.

         Članak 10.
   Upravni odbor
   1.   Upravni odbor čine po jedna delegacija iz svake države članice. Svaka delegacija ima jedan glas.
   2.   Poželjno je da članovi upravnog odbora budu ravnatelji nacionalnih instituta za izobrazbu. Ako ima nekoliko ravnatelja iz jedne te iste države članice, oni zajedno čine jednu delegaciju. Upravnim odborom predsjedava predstavnik one države članice koja predsjedava Vijećem Europske unije.
   3.   Predstavnici Komisije i Glavnog tajništva Vijeća Europske unije te Europola pozvani su nazočiti sastancima kao promatrači bez prava glasa.
   4.   Članovi upravnog odbora mogu u pratnji imati stručnjake.
   5.   Ravnatelj CEPOL-a sudjeluje u sastancima upravnog odbora, ali bez prava glasa.
   6.   Upravni se odbor sastaje barem dva puta godišnje.
   7.   Upravni odbor odlučuje dvotrećinskom većinom svojih članova, osim ako nije drukčije navedeno u ovoj Odluci.
   8.   Upravni odbor donosi vlastiti poslovnik.
   9.   Upravni odbor usvaja:

               (a)

               zajedničke nastavne programe, module izobrazbe, metode učenja i sva ostala sredstva za učenje i podučavanje;

               (b)

               odluku o imenovanju ravnatelja;

               (c)

               jednoglasno donosi nacrt proračuna koji predlaže Komisiji;

               (d)

               radni program, nakon savjetovanja s Komisijom, koji podnosi Vijeću na odobrenje;

               (e)

               godišnje izvješće i petogodišnje CEPOL-ovo izvješće koji se podnose Komisiji i Vijeću, kako bi ih Vijeće primilo na znanje i potvrdilo;

               (f)

               provedbena pravila koja se primjenjuju na CEPOL-ovo osoblje, na prijedlog ravnatelja i nakon zatražene suglasnosti Komisije.

         10.   Upravni odbor može, ako je to nužno potrebno, odlučiti osnovati radne skupine koje daju preporuke, razvijaju i predlažu strategije, koncepte i sredstva za izobrazbu ili obavljaju neke druge savjetodavne zadaće koje upravni odbor smatra potrebnim. Upravni odbor sastavlja pravila kojima se uređuje osnivanje i djelovanje radnih skupina.
   11.   Upravni odbor izvršava ovlasti u vezi s ravnateljem utvrđene u članku 13. stavku 3.
   12.   Ne dovodeći u pitanje stavak 9. točke (d) i (e), radni program, godišnje izvješće o CEPOL-ovim aktivnostima i CEPOL-ovo petogodišnje izvješće šalju se Europskome parlamentu i Komisiji radi obavijesti i objavljuju se.
   Članak 11.
   Ravnatelj
   1.   Ravnatelja imenuje upravni odbor na temelju popisa od najmanje tri kandidata koja predlaže povjerenstvo za izbor, na razdoblje od četiri godine koje se može jednom produžiti.
   Upravni odbor donosi pravila o odabiru kandidata. Ta pravila odobrava Vijeće prije njihova stupanja na snagu.
   2.   Upravni odbor može odlučiti o produženju direktorovog mandata.
   3.   Upravni odbor može smijeniti ravnatelja.
   4.   Ravnatelj je odgovoran za svakodnevno upravljanje radom CEPOL-a. Daje podršku radu upravnog odbora i:

               (a)

               provodi ovlasti vezane za osoblje iz članka 13. stavka 3.;

               (b)

               poduzima sve potrebne mjere, uključujući donošenje internih administrativnih uputa i objavljivanje obavijesti, kako bi osigurao CEPOL-ovo funkcioniranje u skladu s odredbama ove Odluke;

               (c)

               sastavlja prednacrt proračuna, prednacrt godišnjeg izvješća i prednacrt radnog programa koji se predaju upravnom odboru;

               (d)

               provodi proračun;

               (e)

               održava kontakte s određenim službama u državi članici;

               (f)

               usklađuje provedbu radnog programa;

               (g)

               obavlja sve druge zadatke koje mu dodijeli upravni odbor.

         5.   Ravnatelj odgovara za svoje aktivnosti upravnom odboru.
   6.   Ravnatelj će, ako to zahtijeva Vijeće, podnijeti izvješće o obavljanju svojih dužnosti. Ravnatelj može isto učiniti ako to zahtijeva Europski parlament.
   7.   Ravnatelj pregovara s vladom države članice domaćina o sporazumu o sjedištu i podnosi ga upravnom odboru na odobrenje.
   Članak 12.
   Tajništvo CEPOL-a
   Tajništvo CEPOL-a pomaže CEPOL-u pri administrativnim zadaćama nužnim za njegovo djelovanje i provodi godišnji program te, prema potrebi, i dodatne programe i inicijative.
   Članak 13.
   Osoblje CEPOL-ovog tajništva
   1.   Pravilnik o osoblju za dužnosnike Europskih zajednica, Uvjeti zaposlenja ostalih službenika Europskih zajednica i pravila koja su zajedno donijele institucije Europskih zajednica za potrebe provedbe tog Pravilnika o osoblju i Uvjeta zaposlenja primjenjuju se na ravnatelja CEPOL-a i osoblje CEPOL-ovog tajništva koje se zaposlilo nakon što je ova Odluka stupila na snagu.
   2.   Za potrebe provedbe Uredbe Vijeća (EEZ, Euratom, EZUČ) br. 259/68 od 29. veljače 1968. o utvrđivanju Pravilnika o osoblju za dužnosnike Europskih zajednica i Uvjeta zaposlenja ostalih službenika Europskih zajednica i o uvođenju posebnih mjera koje se privremeno primjenjuju na dužnosnike Komisije (3), CEPOL se smatra agencijom u smislu članka 1.a stavka 2. Pravilnika o osoblju za dužnosnike Europskih zajednica.
   3.   Ovlasti prenesene na tijelo za imenovanje Pravilnikom o osoblju te na tijelo ovlašteno sklapati ugovore temeljem Uvjeta zaposlenja ostalih službenika izvršava CEPOL u pogledu osoblja svojeg tajništva u skladu s odredbama članka 10. stavka 11. i članka 11. stavka 4. točke (a) ove Odluke.
   4.   Osoblje CEPOL-ovog tajništva čine dužnosnici koje upućuje institucija u smislu Pravilnika o osoblju za dužnosnike Europskih zajednica, stručnjaci koje upućuju države članice i ostali službenici koje zapošljava CEPOL kada je to potrebno radi izvršavanja njegovih zadaća, sve na određeno vrijeme.
   5.   Delegiranje nacionalnih stručnjaka iz država članica u tajništvo CEPOL-a provodi se u skladu s Odlukom Vijeća 2003/479/EZ od 16. lipnja 2003. o pravilima za nacionalne stručnjake i vojno osoblje koje je delegirano u Glavno tajništvo Vijeća (4), koja se primjenjuju po analogiji.
   Članak 14.
   Kontaktne točke
   CEPOL-ova se nacionalna kontaktna točka može uspostaviti u svakoj državi članici. Ne dovodeći u pitanje pravo države članice da organizira tu kontaktnu točku kako ona smatra prikladnim, kontaktna bi točka, po mogućnosti, trebala biti delegacija države članice u upravnom odboru. Nacionalna kontaktna točka osigurava učinkovitu suradnju između CEPOL-a i instituta za izobrazbu.
   POGLAVLJE IV.

      FINANCIJSKI ZAHTJEVI

   Članak 15.
   Proračun
   1.   Ne dovodeći u pitanje druge vrste prihoda, prihodi CEPOL-a sastoje se od subvencije Zajednice iz općeg proračuna Europske unije (Komisijin dio).
   2.   CEPOL-ovi rashodi uključuju kadrovske, upravne, infrastrukturne i operativne troškove.
   3.   Ravnatelj izrađuje procjenu prihoda i rashoda CEPOL-a za sljedeću financijsku godinu i prosljeđuje je upravnom odboru zajedno s privremenim planom radnih mjesta.
   4.   Prihodi i rashodi moraju biti uravnoteženi.
   5.   Upravni odbor donosi nacrt procjene, uključujući privremeni plan radnih mjesta s okvirnim programom rada i šalje ih Komisiji najkasnije do 31. ožujka svake godine. Ako Komisija ima primjedbe na nacrt procjene, savjetovat će se s upravnim odborom u roku od 30 dana od dana njegova primitka.
   6.   Komisija prosljeđuje procjenu zajedno s prednacrtom proračuna Europske unije Europskom parlamentu i Vijeću (dalje u tekstu „proračunsko tijelo”).
   7.   Komisija će, na temelju procjene, unijeti u prednacrt općeg proračuna Europske unije procjene koje smatra potrebnima za plan radnih mjesta i iznos subvencije koji će se isplatiti iz općeg proračuna, te će ga u skladu s člankom 272. Ugovora o Europskoj uniji podastrijeti proračunskom tijelu.
   8.   Proračunsko tijelo odobrava odobrena sredstva za subvenciju CEPOL-u. Proračunsko tijelo usvaja plan radnih mjesta CEPOL-a.
   9.   Upravni odbor donosi CEPOL-ov proračun i plan radnih mjesta. Oni postaju konačni tek nakon konačnog usvajanja općeg proračuna Europske unije. Prema potrebi, oni se prilagođavaju na odgovarajući način.
   10.   Sve izmjene proračuna, uključujući plan radnih mjesta, donose se prema postupku utvrđenom u stavcima 5. do 9.
   11.   Upravni odbor, u najkraćem mogućem roku, obavješćuje proračunsko tijelo o svojoj namjeri za provedbu nekog projekta koji bi mogao imati znatne financijske posljedice za financiranje njegovog proračuna, a posebno projekte vezane za imovinu, kao što su najam ili kupnja zgrada. O tome treba obavijestiti Komisiju.
   12.   Ako je neki ogranak proračunskog tijela objavio namjeru da iznese mišljenje, prosljeđuje ga upravnom odboru u roku od šest tjedana od dana obavijesti o projektu.
   Članak 16.
   Provedba i nadzor proračuna
   1.   Proračun CEPOL-a provodi ravnatelj.
   2.   Najkasnije do 1. ožujka nakon isteka svake proračunske godine CEPOL-ov računovodstveni službenik šalje privremena finacijska izvješća računovodstvenom službeniku Komisije, zajedno s izvješćem o proračunskom i financijskom upravljanju za tu proračunsku godinu. Računovodstveni službenik Komisije objedinjuje privremena financijska izvješća institucija i decentraliziranih tijela u skladu s člankom 128. Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5) (dalje u tekstu „Financijska uredba”).
   3.   Najkasnije do 31. ožujka nakon isteka svake proračunske godine računovodstveni službenik Komisije šalje Revizorskom sudu CEPOL-ova privremena financijska izvješća, zajedno s izvješćem o proračunskom i financijskom upravljanju za tekuću proračunsku godinu. Izvješće o proračunskom i financijskom upravljanju za tu proračunsku godinu prosljeđuje se također Europskom parlamentu i Vijeću.
   4.   Po primitku primjedaba Revizorskog suda na CEPOL-ova privremena financijska izvješća, u skladu s člankom 129. Financijske uredbe, ravnatelj na vlastitu odgovornost sastavlja CEPOL-ova završna financijska izvješća i šalje ih upravnom odboru radi dobivanja njegova mišljenja.
   5.   Upravni odbor iznosi mišljenje o CEPOL-ovim završnim financijskim izvješćima.
   6.   Najkasnije do 1. srpnja sljedeće godine ravnatelj šalje završna financijska izvješća zajedno s mišljenjem Upravnog odbora Komisiji, Revizorskom sudu, Europskom parlamentu i Vijeću.
   7.   Završna financijska izvješća se objavljuju.
   8.   Ravnatelj šalje Revizorskom sudu odgovor na njegove primjedbe najkasnije do 30. rujna. Isti taj odgovor šalje i upravnom odboru.
   9.   Po preporuci Vijeća, Europski parlament daje razrješnicu ravnatelju CEPOL-a u vezi s provedbom proračuna za godinu n prije 30. travnja godine n + 2.
   Članak 17.
   Financijska klauzula
   Financijska pravila koja se primjenjuju na CEPOL jednoglasno donosi upravni odbor nakon savjetovanja s Komisijom. Ona ne mogu odstupati od Uredbe Komisije (EZ, Euratom), br. 2343/2002 od 19. prosinca 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o financijskoj uredbi koja se primjenjuje na opći proračun Europskih Zajednica (6), osim ako se to izričito ne zahtijeva radi CEPOL-ovog djelovanja, i to uz prethodnu suglasnost Komisije. O tim odstupanjima obavješćuje se proračunsko tijelo.
   Članak 18.
   Suzbijanje prijevara
   1.   S ciljem suzbijanja prijevara, korupcije i drugih nezakonitih aktivnosti, bez ograničenja se primjenjuju odredbe Uredbe (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (7).
   2.   CEPOL će pristupiti Međuinstitucijskom sporazumu od 25. svibnja 1999. o unutarnjim istragama Europskog ureda za borbu protiv prijevara (OLAF) i bez odlaganja će donijeti odgovarajuće propise koji se primjenjuju na ravnatelja CEPOL-a i na zaposlenike CEPOL-ovog tajništva.
   3.   Odluke koje se odnose na financiranje, provedbene sporazume i instrumente koji iz njih proizlaze izričito određuju da Revizorski sud i OLAF, prema potrebi, mogu vršiti provjere na licu mjesta kod primatelja CEPOL-ovih sredstava i kod posrednika koji su odgovorni za njihovu raspodjelu.
   POGLAVLJE V.

      RAZNE ODREDBE

   Članak 19.
   Jezici
   Na CEPOL se primjenjuju odredbe Uredbe br. 1 od 15. travnja 1958. kojom se određuju jezici koji se koriste u Europskoj ekonomskoj zajednici (8). Godišnje izvješće za Vijeće iz članka 10. stavka 9. točke (e) sastavlja se na službenim jezicima institucija Unije.
   Članak 20.
   Pristup dokumentima
   Na temelju ravnateljevog prijedloga i najkasnije u roku od šest mjeseci nakon stupanja na snagu ove Odluke, upravni odbor donosi pravila za pristup CEPOL-ovim dokumentima, uzimajući u obzir načela i ograničenja iz Uredbe (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (9).
   Članak 21.
   Ocjena
   1.   U roku od pet godina nakon stupanja ove Odluke na snagu, te svake pete godine nakon toga, upravni će odbor naručiti neovisnu vanjsku ocjenu provedbe ove Odluke i aktivnosti koje provodi CEPOL.
   2.   Svako će ocjenjivanje procijeniti utjecaj ove Odluke na korisnost, značaj, učinkovitost i uspješnost CEPOL-a i njegovih radnih postupaka.
   3.   Upravni odbor će dobiti rezultate ocjene i dati Komisiji preporuke vezane za CEPOL-ov sastav i radne postupke. I rezultati ocjene i preporuke sastavni su dio petogodišnjeg izvješća koje se sastavlja u skladu s postupkom iz članka 10. stavka 9. točke (e).
   Članak 22.
   Odluke Vijeća
   Kada djeluje u skladu s člankom 8. stavkom 3., člankom 10. stavkom 9. točkama (d) i (e), člankom 11. stavkom 1. i člankom 16. stavkom 9., Vijeće odlučuje kvalificiranom većinom svojih članova.
   POGLAVLJE VI.

      PRIJELAZNE ODREDBE

   Članak 23.
   Opće pravno sljedništvo
   1.   CEPOL koji je utemeljen ovom Odlukom opći je pravni sljednik CEPOL-a osnovanog prema Odluci 2000/820/PUP u pogledu svih ugovora koje je sklopio, svih njegovih obveza i imovine koju je stekao.
   2.   Ne dovodeći u pitanje članak 11. stavak 7., Sporazum o sjedištu, sklopljen na temelju članka 4. stavka 1. Odluke 2000/820/PUP, ostaje na snazi za CEPOL, utemeljen ovom Odlukom dok ne bude stavljen izvan snage.
   Članak 24.
   Ravnatelj i osoblje
   1.   Ravnatelj, imenovan na temelju članka 4. stavka 2. Odluke 2000/820/PUP, bit će do isteka svog mandata ravnatelj u smislu članka 11. ove Odluke.
   2.   Ako on(a) ne želi ili ne može djelovati u skladu sa stavkom 1., upravni će odbor imenovati privremenog ravnatelja za razdoblje od najviše 18 mjeseci, do provedbe postupka imenovanja u skladu s člankom 11. stavkom 1. ove Odluke.
   3.   Poštuju se ugovori o radu sklopljeni prije donošenja ove Odluke.
   4.   Upućeni nacionalni stručnjaci koji su upućeni u CEPOL osnovan na temelju Odluke 2000/820/PUP, imaju pravo nastaviti svoj privremeni boravak u CEPOL-u u skladu s pravilima iz članka 13. stavka 5. ove Odluke.
   Članak 25.
   Proračun
   1.   Postupak davanja razrješnice u vezi proračuna, utvrđen na temelju članka 5. stavka 3. Odluke 2000/820/PUP, provodi se u skladu s financijskom uredbom usvojenom na temelju članka 5. stavka 3. Odluke 2000/820/PUP.
   2.   Svi rashodi koji proizlaze iz CEPOL-ovih obveza u skladu s financijskom uredbom usvojenom na temelju članka 5. stavka 3. Odluke 2000/820/PUP prije stupanja ove Odluke na snagu i koji još nisu plaćeni u tom trenutku, bit će pokriveni iz CEPOL-ovog proračuna, kako je osnovan ovom Odlukom.
   3.   Prije isteka razdoblja od devet mjeseci nakon stupanja na snagu ove odluke, upravni odbor jednoglasno utvrđuje iznos kojim će pokriti rashodi iz stavka 2. Odgovarajući iznos koji će se financirati iz akumuliranog viška proračuna odobrenih na temelju članka 5. stavka 3. Odluke 2000/820/PUP, prenosi se u proračun za 2006. godinu, utvrđen ovom Odlukom, i predstavlja namjenski prihod za pokrivanje ovog troška.
   Ako viškovi ne budu dovoljni za pokrivanje rashoda iz stavka 2., države članice osiguravaju potrebna sredstva na temelju Odluke 2000/820/PUP.
   4.   Ostali viškovi iz proračuna odobrenih na temelju članka 5. stavka 3. Odluke 2000/820/PUP bit će vraćeni državama članicama. Iznos koji će se isplatiti svakoj državi članici izračunava se na temelju godišnjih doprinosa država članica uplaćenih u CEPOL-ove proračune, utvrđene na temelju članka 5. stavka 2. Odluke 2000/820/PUP.
   Ostatak se isplaćuje državama članicama u roku od tri mjeseca nakon što se utvrdi iznos iz stavka 3. i završe postupci davanja razrješnice u vezi s proračunima odobrenima na temelju članka 5. stavka 3. Odluke 2000/820/PUP.
   5.   CEPOL će nastaviti s provedbom projekata koje financira Zajednica u kojima sudjeluje CEPOL, osnovan na temelju Odluke 2000/820/PUP, uključujući i projekte u okviru programa CARDS i MEDA.
   Članak 26.
   Radni program i godišnje izvješće
   1.   Godišnji program stalnog obrazovanja usvojen na temelju članka 3. Odluke 2000/820/PUP, smatrat će se radnim programom iz članka 10. stavka 9. točke (d), podložno izmjenama usvojenim u skladu s odredbama ove Odluke.
   2.   Godišnje izvješće o CEPOL-ovim aktivnostima za 2005. godinu sastavlja se u skladu s postupkom iz članka 3. Odluke 2000/820/PUP.
   Članak 27.
   Institucionalni aranžmani
   1.   U svrhu provedbe prijelaznih odredaba ove Odluke, upravni odbor osnovan na temelju članka 10. ove Odluke zamjenjuje upravni odbor osnovan na temelju Odluke 2000/820/PUP.
   2.   Neovisno o članku 28. ove Odluke, bitne odredbe Odluke 2000/820/PUP i sva pravila i propisi donijeti radi njihove provedbe ostaju na snazi za potrebe provedbe prijelaznih odredaba ove Odluke.
   Članak 28.
   Mjere koje treba pripremiti prije stupanja na snagu
   Upravni odbor osnovan na temelju Odluke 2000/820/PUP, kao i ravnatelj imenovan na temelju te Odluke, pripremaju donošenje sljedećih instrumenata:

               (a)

               poslovnika upravnog odbora iz članka 10. stavka 8.;

               (b)

               provedbenih pravila koja se primjenjuju na CEPOL-ovo osoblje iz članka 10. stavka 9. točke (f);

               (c)

               pravila o odabiru kandidata iz članka 11. stavka 1.;

               (d)

               mjera iz članka 11. stavka 4. točke (b);

               (e)

               financijskih pravila koja vrijede za CEPOL iz članka 17.;

               (f)

               mjera koje se traže u članku 18. stavku 2.; i

               (g)

               pravila za pristup CEPOL-ovim dokumentima iz članka 20.

         POGLAVLJE VII.

      ZAVRŠNE ODREDBE

   Članak 29.
   Stavljanje izvan snage
   Ne dovodeći u pitanje poglavlje VI. ove Odluke, Odluka 2000/820/PUP stavlja se izvan snage.
   Članak 30.
   Proizvođenje učinka
   Ova Odluka proizvodi učinke od 1. siječnja 2006. Međutim, članak 28. primjenjuje se sljedećeg dana od dana objave ove Odluke u Službenom listu Europske unije.
   Članak 31.
   Objavljivanje
   Ova se Odluka objavljuje u Službenom listu Europske unije.

      Sastavljeno u Bruxellesu 20. rujna 2005.

            Za Vijeće

            Predsjednik

         M. BECKETT

      (1)  Mišljenje od 12. travnja 2005. (još nije objavljeno u Službenom listu).

      (2)  SL L 336, 30.12.2000., str. 1. Odluka kako je zadnje izmijenjena Odlukom 2004/567/PUP (SL L 251, 27.7.2004., str. 20.).

      (3)  SL L 56, 4.3.1968., str. 1. Uredba kako je zadnje izmijenjena Uredbom (EZ, Euratom) br. 723/2004 (SL L 124, 27.4.2004., str. 1.).

      (4)  SL L 160, 28.6.2003., str. 72. Odluka kako je zadnje izmijenjena Odlukom 2004/240/EZ (SL L 74, 12.3.2004., str. 17.).

      (5)  SL L 248, 16.9.2002., str. 1.

      (6)  SL L 357, 31.12.2002., str. 72.

      (7)  SL L 136, 31.5.1999., str. 1.

      (8)  SL 17, 6.10.1958., str. 385/58. Uredba kako je zadnje izmijenjena Aktom o pristupanju iz 2003.

      (9)  SL L 145, 31.5.2001., str. 43.


title: Odluka Vijeća 2013/87/ZVSP od 18. veljače 2013. o pokretanju vojne misije Europske unije za doprinos osposobljavanju sigurnosnih snaga Malija (EUTM Mali)

text:
               18/Sv. 014

               HR

               Službeni list Europske unije

               285

         32013D0087

               L 046/27

               SLUŽBENI LIST EUROPSKE UNIJE

               18.02.2013.

      ODLUKA VIJEĆA 2013/87/ZVSP
   od 18. veljače 2013.
   o pokretanju vojne misije Europske unije za doprinos osposobljavanju sigurnosnih snaga Malija (EUTM Mali)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
   uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju sigurnosnih snaga Malija (EUTM Mali) (1), a posebno njegov članak 4.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Pismom od 24. prosinca 2012. predsjednik Republike Mali uputio je pozivno pismo Visokom predstavniku Unije za vanjske poslove i sigurnosnu politiku u kojem je pozdravio razvoj misije EU-a za vojno osposobljavanje u Maliju.

               (2)

               Vijeće je 17. siječnja 2013. donijelo Odluku 2013/34/ZVSP.

               (3)

               U skladu s člankom 5. Protokola o stajalištu Danske, priloženom Ugovoru o Europskoj uniji i Ugovoru o funkcioniranju Europske Unije, Danska ne sudjeluju u izradi i provedbi odluka i akcija Unije koje imaju obrambene implikacije. Danska ne sudjeluje u provedbi ove Odluke i stoga ne sudjeluje u financiranju misije,

         DONIJELO JE OVU ODLUKU:
   Članak 1.
   Odobreni su plan misije i pravila o uporabi oružanih snaga u vezi vojne misije EU-a za doprinos osposobljavanju sigurnosnih snaga Malija (EUTM Mali).
   Članak 2.
   EUTM Mali pokreće se 18. veljače 2013.
   Članak 3.
   Zapovjednik misije EUTM Mali ovime se bez odgode ovlašćuje za početak misije EUTM Mali.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 18. veljače 2013.

            Za Vijeće

            Predsjednica

         C. ASHTON

      (1)  SL L 14, 18.1.2013., str. 19.


title: Odluka Vijeća (EU) 2015/785 od 20. travnja 2015. o potpisivanju, u ime Europske unije, i privremenoj primjeni Sporazuma između Europske unije i Ujedinjenih Arapskih Emirata o izuzeću od obveze posjedovanja vize za kratkotrajni boravak

text:
               21.5.2015

               HR

               Službeni list Europske unije

               L 125/1

         ODLUKA VIJEĆA (EU) 2015/785
   od 20. travnja 2015.
   o potpisivanju, u ime Europske unije, i privremenoj primjeni Sporazuma između Europske unije i Ujedinjenih Arapskih Emirata o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Ujedinjene Arapske Emirate prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz to upućivanje na Ujedinjene Arapske Emirate priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Ujedinjenim Arapskim Emiratima o sklapanju Sporazuma između Europske unije i Ujedinjenih Arapskih Emirata o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 5. studenoga 2014. te su uspješno zaključeni njegovim parafiranjem, putem razmjene pisama, 20. studenoga 2014.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana njegova potpisivanja do završetka postupaka potrebnih za njegovo formalno sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Ujedinjenih Arapskih Emirata o izuzeću od obveze posjedovanja vize za kratkotrajni boravak („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana njegova potpisivanja (5) do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Luxembourgu 20. travnja 2015.

            Za Vijeće

            Predsjednik

         J. DŪKLAVS

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: 2006/541/EZ: Odluka Komisije od 20. srpnja 2006. o zamjeni Priloga Odluci 2005/769/EZ o utvrđivanju pravila za nabavu pomoći u hrani nevladinih organizacija ovlaštenih od strane Komisije za kupovinu i mobilizaciju proizvoda koje treba isporučiti na temelju Uredbe Vijeća (EZ) br. 1292/96

text:
               11/Sv. 116

               HR

               Službeni list Europske unije

               96

         32006D0541

               L 214/50

               SLUŽBENI LIST EUROPSKE UNIJE

         ODLUKA KOMISIJE
   od 20. srpnja 2006.
   o zamjeni Priloga Odluci 2005/769/EZ o utvrđivanju pravila za nabavu pomoći u hrani nevladinih organizacija ovlaštenih od strane Komisije za kupovinu i mobilizaciju proizvoda koje treba isporučiti na temelju Uredbe Vijeća (EZ) br. 1292/96
   (2006/541/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 1292/96 od 27. lipnja 1996. o politici pomoći u hrani i upravljanju tom pomoći te o posebnim aktivnostima potpore sigurnosti hrane (1), a posebno njezin članak 19. stavak 1.,
   budući da:

               (1)

               Odlukom Komisije 2005/769/EZ od 27. listopada 2005. o utvrđivanju pravila za nabavu pomoći u hrani nevladinih organizacija ovlaštenih od strane Komisije za kupovinu i mobilizaciju proizvoda koje treba isporučiti na temelju Uredbe Vijeća (EZ) br. 1292/96 i stavljanju izvan snage njezine Odluke od 3. rujna 1998. (2) utvrđuju se pravila za nabavu pomoći u hrani nevladinih organizacija ovlaštenih od strane Komisije za kupovinu i mobilizaciju proizvoda koje treba isporučiti na temelju Uredbe (EZ) br. 1292/96.

               (2)

               Uredbom (EZ) br. 2110/2005 predviđa se oslobađanje pomoći u okviru vanjske pomoći Zajednice i mijenja Uredba (EZ) br. 1292/96 u pogledu pravila o podrijetlu robe koju treba kupiti i pravila o državljanstvu za sudjelovanje u postupcima nadmetanja.

               (3)

               Kako bi se prednost dala lokalnoj i regionalnoj kupnji, trebalo bi biti jasno da bi jedino ona roba kupljena na tržištu Zajednice trebala biti u skladu sa zahtjevima utvrđenim u izvješćima Komisije koji se odnose na osobine (3) i pakiranje (4) proizvoda koje treba isporučiti kao pomoć u hrani Zajednice, dok bi roba kupljena na lokalnim i regionalnim tržištima trebala biti u skladu s lokalnim standardima, ako postoje, ili s međunarodno priznatim standardima.

               (4)

               Oslobađanje pomoći zahtijeva dodatnu prilagodljivost u ugovornim uvjetima za dostavu i stoga je primjereno propisati da pozivi za podnošenje ponuda i ugovori o nabavi robe sklopljeni s nevladinim organizacijama za robu koju treba isporučiti kao pomoć u hrani točno određuju uvjete dostave u skladu s najnovijim izdanjem Međunarodnih trgovinskih pravila (Incoterms) koje izdaje Međunarodna trgovačka komora (5).

               (5)

               Stoga je primjereno propisati inspekciju robe i dostave od strane međunarodno priznate nadzorne agencije.

               (6)

               Odluku 2005/769/EZ trebalo bi stoga na odgovarajući način izmijeniti.

               (7)

               Odbor za pomoć u hrani i sigurnost hrane bit će obaviješten o ovoj mjeri na temelju članka 29. Uredbe (EZ) br. 1292/96,

         DONIJELA JE OVU UREDBU:
   Članak 1.
   Prilog Odluci 2005/769/EZ zamjenjuje se tekstom u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 20. srpnja 2006.

            Za Komisiju

         Louis MICHEL

            Član Komisije

      (1)  SL L 166, 5.7.1996., str. 1. Uredba kako je zadnje izmijenjena Uredbom (EZ) br. 2110/2005 Europskog parlamenta i Vijeća (SL L 344, 27.12.2005., str. 1.).

      (2)  SL L 291, 5.11.2005., str. 24.

      (3)  SL C 312, 31.10.2000., str. 1.

      (4)  SL C 267, 13.9.1996., str. 1.

      (5)  http://www.iccwbo.org
   PRILOG

         „PRILOG
         Nevladina organizacija koja je korisnik pomoći Zajednice (dalje u tekstu ‚NVO’) odgovorna je za poštovanje sljedećih pravila za kupovinu proizvoda koje treba isporučiti u skladu s Uredbom Vijeća (EZ) br. 1292/96 kao pomoć u hrani Zajednice ne dovodeći u pitanje dodatne zahtjeve u vezi s financijskim upravljanjem koji su uključeni u ugovor sklopljen s korisnikom za provedbu politike pomoći u hrani.
         1.   MJESTO KUPNJE ROBE

         Ovisno o uvjetima utvrđenim za određenu isporuku, proizvodi se kupuju u zemlji primateljici ili u jednoj od zemalja u razvoju koje su navedene u Prilogu Uredbi (EZ) br. 1292/96, a koja, ako je moguće, pripada istoj geografskoj regiji kao i zemlja primateljica, ili u državi članici Europske zajednice.
         Podrijetlo robe i materijala određuju se u skladu s pravilima o podrijetlu i odstupanjima od tih pravila utvrđenim Uredbom (EZ) br. 2110/2005 Europskog parlamenta i Vijeća (1).
         U izvanrednim okolnostima i u skladu s postupkom iz članka 11. stavka 2. Uredbe (EZ) br. 1292/96, Komisija može odobriti da se proizvodi kupe na tržištu zemlje koja nije na popisu u Prilogu Uredbi (EZ) br. 1292/96 ili u državi članici Europske zajednice.
         2.   SVOJSTVA PROIZVODA

         Proizvodi u najvećoj mogućoj mjeri odgovaraju prehrambenim navikama stanovništva koje prima pomoć. Stoga treba koliko je god moguće dati prednost kupovini u zemlji u kojoj se provodi aktivnost ili susjednoj zemlji.
         Svojstva proizvoda i njihovo pakiranje trebaju poštovati standarde kvalitete utvrđene domaćim zakonodavstvom u zemlji podrijetla i/ili zemlji odredišta, ovisno o tome koje zakonodavstvo ima više standarde kvalitete. Tamo gdje lokalno zakonodavstvo ne postoji, trebaju se koliko je god moguće poštovati međunarodno priznati standardi kao što je Codex Alimentarius.
         U slučaju da su proizvodi kupljeni u Europskoj zajednici, njihova svojstva trebaju biti u skladu sa zahtjevima utvrđenim u Komunikaciji Komisije o svojstvima proizvoda koje treba isporučiti kao pomoć u hrani Zajednice (2). Pored toga, pakiranje treba biti u skladu sa zahtjevima utvrđenim u Komunikaciji Zajednice o pakiranja proizvoda koje treba isporučiti kao pomoć u hrani Zajednice (3).
         3.   PRAVILA O DRŽAVLJANSTVU

         Prihvatljivost za sudjelovanje u postupcima provedbe natječaja određuje se u skladu s pravilima o prihvatljivosti i odstupanjima od njih utvrđenim Uredbom (EZ) br. 2110/2005.
         Ponuditelj mora biti zakonito registriran i u mogućnosti o tome na zahtjev dati dokaz.
         4.   RAZLOZI ZA ISKLJUČENJE IZ SUDJELOVANJA U POSTUPCIMA NABAVE I DODJELE UGOVORA

         4.1.   Razlozi za isključenje iz sudjelovanja u postupcima nabave

         Ponuditelji se isključuju iz sudjelovanja u postupku nabave ako:

                     (a)

                     su u stečaju ili u postupku likvidacije, ako su predmet sudskog postupka prisilne naplate, ako su sklopili ugovor s vjerovnicima, obustavili poslovnu djelatnost, ako je protiv njih pokrenut odgovarajući postupak ili su u analognoj situaciji koja proizlazi iz sličnog postupka predviđenog u nacionalnom zakonodavstvu ili propisima;

                     (b)

                     su presudom koja ima snagu res judicata osuđeni za kazneno djelo koje se odnosi na njihovo poslovno ponašanje;

                     (c)

                     su okrivljeni za teži profesionalni propust koji može dokazati korisnik bespovratnih sredstava;

                     (d)

                     nisu ispunili obveze koje se odnose na plaćanje doprinosa za socijalno osiguranje ili plaćanje poreza u skladu s pravnim odredbama zemlje u kojoj imaju poslovni nastan, zemlje korisnika bespovratnih sredstava ili zemlje u kojoj treba izvršiti ugovor;

                     (e)

                     je protiv njih donesena presuda koja ima snagu res judicata za prijevaru, korupciju, sudjelovanje u zločinačkim aktivnostima ili bilo koju drugu nezakonitu aktivnost koja može nanijeti štetu financijskim interesima Zajednice;

                     (f)

                     je slijedom drugog postupka nabave ili dodjele bespovratnih sredstava financiranog iz proračuna Zajednice ustanovljena njihova ozbiljna povreda ugovora zbog neispunjavanja ugovornih obveza.

               Ponuditelji moraju dokazati da se ne nalaze niti u jednoj od navedenih situacija.
         4.2.   Isključenje od sklapanja ugovora

         Ugovori se ne sklapaju s ponuditeljima koji su tijekom postupka nabave:

                     (a)

                     u sukobu interesa;

                     (b)

                     netočno prikazali informacija koje traži korisnik bespovratnih sredstava kao uvjet za sudjelovanje u postupku ugovaranja ili propustili dostaviti te informacije.

               5.   POSTUPCI SKLAPANJA UGOVORA

         5.1.   Opće odredbe

         NVO objavljuje međunarodni javni poziv za podnošenje ponuda za ugovore o isporuci u vrijednosti od 150 000 EUR ili više. U slučaju međunarodnog poziva za podnošenje ponuda, NVO objavljuje obavijest o natječaju u svim odgovarajućim medijima, a posebno na internetskoj stranici NVO-a, u međunarodnom tisku te u nacionalnom tisku zemlje u kojoj se djelovanje provodi ili u drugim specijaliziranim časopisima.
         Ugovori o isporuci u vrijednosti od 30 000 EUR ili više, ali manje od 150 000 EUR sklapaju se putem postupaka javnog natječaja koji se objavljuje lokalno. U slučaju lokalnog javnog natječaja, obavijest o natječaju objavljuje se u svim odgovarajućim medijima, ali samo u zemlji u kojoj se djelovanje provodi. I drugi prihvatljivi dobavljači moraju imati iste mogućnosti kao i lokalna poduzeća.
         Ugovori o isporuci u vrijednosti manjoj od 30 000 EUR moraju se sklopiti putem konkurentskog pregovaračkog postupka bez objave pri čemu NVO poziva najmanje tri dobavljača po svom izboru i pregovara o uvjetima ugovora s jednim ili više njih.
         Ugovori o isporuci u vrijednosti manjoj od 5 000 EUR mogu se sklopiti pregovaračkim postupkom na temelju jedne ponude.
         Rokovi za zaprimanje ponuda i zahtjeva za sudjelovanje moraju biti dovoljno dugi kako bi se omogućilo zainteresiranim stranama razumno i odgovarajuće razdoblje za pripremu i podnošenje ponuda.
         Kada NVO koristi središnji ured za kupovinu kao pružatelja usluge u skladu s odjeljkom 8.4. Priloga IV. ‚Nabava korisnika bespovratnih sredstava u kontekstu vanjskih djelatnosti Europske zajednice’ izabire ga u skladu s postupcima za ugovore o uslugama koji su određeni u odjeljcima 4.1. i 4.2. tog Priloga. Kada središnji ured za kupovinu kupuje proizvode za pomoć u hrani na tržištu obvezan je pridržavati se pravila i uvjeta ove Odluke i Priloga.
         5.2.   Pregovarački postupak na temelju jedne ponude

         Korisnik može koristiti pregovarački postupak na temelju jedne ponude u sljedećim slučajevima:

                     (a)

                     kada iz razloga iznimne hitnosti nastalih zbog događaja koje korisnik nije mogao predvidjeti i koji mu se ne mogu pripisati nije moguće poštovati vremenski rok za postupke iz odjeljka 5.1. Okolnosti na koje se poziva kako bi se opravdala iznimna hitnost ni u kojem se slučaju ne smiju se pripisati korisniku.
                     Smatra se da djelovanja koja se provode u kriznim situacijama koje je utvrdila Komisija zadovoljavaju test iznimne hitnosti. Komisija obavješćuje korisnika postojanju i kraju krizne situacije;

                     (b)

                     za dodatne dostave od strane prvotnog dobavljača koje su namijenjene za djelomičnu zamjenu uobičajene isporuke robe ili opreme ili kao dopuna postojeće isporuke robe ili opreme kada promjena dobavljača korisnika obvezuje na nabavu opreme s različitim tehničkim svojstvima koja može prouzročiti nesukladnost ili nerazmjerne tehničke poteškoće u korištenju i održavanju;

                     (c)

                     ako je postupak provedbe natječaja bio neuspješan, odnosno ako nije zaprimljena niti jedna kvalitetna i/ili financijski isplativa ponuda. U takvim slučajevima korisnik nakon otkazivanja provedbe natječaja može ugovoriti suradnju s jednim ili više ponuditelja koji su sudjelovali u postupku provedbe natječaja po njegovom izboru, pod uvjetom da se izvorni uvjeti postupka provedbe natječaja ne smiju znatno izmijeniti;

                     (d)

                     ako se predmetni ugovor o nabavi sklapa s tijelima koja imaju de jure ili de facto monopol, što mora biti valjano obrazloženo u odluci o sklapanju ugovora;

                     (e)

                     izravno usuglašen ugovor o nabavi može se sklopiti ako je to opravdano posebnim uvjetima isporuke i posebno u slučaju eksperimentalne isporuke.

               5.3.   Obveze za podnošenje ponuda

         Obavijest o natječaju mora jasno odrediti oblik i rok za podnošenje ponuda.
         Sve zahtjeve za sudjelovanje i ponude koje udovoljavaju zahtjevima odbor za evaluaciju mora ocijeniti i razvrstati na temelju unaprijed objavljenih kriterija za isključenje, uvjeta sposobnosti i kriterija za odabir ponude. Ovaj odbor mora imati neparan broj članova, najmanje tri, tehnički i administrativno osposobljenih za davanje mišljenja o ponudama na temelju obaviještenosti.
         Za svaku skupinu može se podnijeti jedna ponuda. Valjana je samo ako se odnosi na cjelokupnu skupinu. Kada je pošiljka raspodijeljena na podskupine, ponuda se određuje kao njihov prosjek. Kada se poziv za podnošenje ponuda odnosi na isporuku više od jedne skupine, treba podnijeti zasebnu ponudu za svaku skupinu. Ponuditelj nije obvezan podnijeti ponudu za sve skupine.
         Ponude sadrže:

                     —

                     naziv i adresu ponuditelja,

                     —

                     referentni broj poziva za podnošenje ponuda, skupine i djelovanja,

                     —

                     neto težinu skupine ili određeni novčani iznos na koji se ponuda odnosi,

                     —

                     ponuđenu cijenu po neto metričkoj toni proizvoda na mjestu dostave kako je određeno i u skladu s uvjetima utvrđenim u zahtjevu za podnošenje ponuda; ili neto količinu ponuđenog proizvoda ako je poziv za podnošenje ponuda za ugovor o isporuci najveće količine određenog proizvoda u određenoj novčanoj vrijednosti,

                     —

                     troškove prijevoza od mjesta utovara do mjesta dostave za određenu fazu dostave,

                     —

                     rok za dostavu ili vremenski okvir za dostavu.

               Ponuda je valjana samo ako je uz nju priložen dokaz o podnesenom jamstvu za ponudu. Iznos jamstva za ponudu izražen u valuti plaćanja i rok valjanosti utvrđen je u obavijesti o natječaju. Jamstvo mora biti za najmanje 1 % ukupnog iznosa ponude, a rok valjanosti je najmanje mjesec dana.
         Jamstvo se polaže u korist NVO-a u obliku vrijednosnog papira kreditne institucije koju priznaje država članica ili koju prihvaća NVO. Jamstvo je neopozivo i može se aktivirati na prvi zahtjev.
         U slučaju kupnje pomoći u zemlji koja je sama korisnik potpore u hrani, NVO može u obavijesti o natječaju odrediti druge uvjete za jamstvo, uzimajući u obzir praksu te zemlje.
         Jamstvo za ponudu se vraća:

                     —

                     pismom ili telefaksom od strane NVO-a ako se ponuda ne prihvaća ili ako se odbija, ili ako se ugovor ne dodijeli,

                     —

                     kada ponuditelj imenovan dobavljačem položi jamstvo za dostavu.

               Jamstvo se zadržava ako dobavljač ne dostavi jamstvo za dostavu u razumnom roku nakon sklapanja ugovora i također ako ponuditelj povuče svoju ponudu nakon što je zaprimljena.
         Ponuda se odbija ako nije podnesena u skladu s ovim odredbama ili sadrži rezerve ili uvjete različite od onih koji su predviđeni u pozivu za podnošenje ponuda.
         Ponude se ne mogu mijenjati niti povući nakon što su zaprimljene.
         Ugovor se sklapa s ponuditeljem koji je podnio najnižu ponudu i poštovao sve uvjete poziva za podnošenje ponuda, a posebno svojstva proizvoda koje treba mobilizirati. Kada više ponuditelja istodobno podnese najnižu ponudu, ugovor se dodjeljuje ždrijebom.
         Odabrani dobavljač i neuspješni ponuditelji uredno se obavješćuje o dodjeli ugovora pismom ili telefaksom.
         NVO može odlučiti da neće dodijeliti ugovor nakon isteka prvog ili drugog roka, posebno kada podnesene ponude nisu u okviru uobičajenih tržišnih cijena. NVO ne treba obrazlagati svoju odluku. Ponuditelje se obavješćuje o odluci da se ugovor ne dodjeljuje pisanim putem u roku tri radna dana.
         6.   OBVEZE DOBAVLJAČA I UVJETI ISPORUKE

         U obavijesti o natječaju određuju se ugovorni uvjeti dostave prema Incotermsu relevantni za ugovor o isporuci, a uključuje i primjenljivo izdanje Incotermsa. Dobavljač s kojim se sklapa ugovor ispunjava svoje obveze u skladu sa svim uvjetima utvrđenim u obavijesti o natječaju, uključujući i one iz Incotermsa i iz njegove ponude.
         Ako u obavijesti o nabavi i ugovoru nije drukčije određeno, vrijede obveze dobavljača (prodavatelja) i NVO-a (kupca) kako su utvrđene u Incotermsu.
         Kada Incoterms navedeni u obavijesti o natječaju obvezuju dobavljača na sklapanje police osiguranja za prijevoz, to osiguranje mora biti barem u istom iznosu kao i vrijednost ponude i pokriva sve rizike povezane s prijevozom i svim drugim aktivnostima dobavljača povezanim s isporukom, sve do trenutka ugovorom određene faze dostave. Također mora pokriti i sve troškove razvrstavanja, povlačenja ili uništavanja oštećene robe, ponovnog pakiranja, inspekcije i analize robe u slučajevima kada korisnik unatoč šteti ne isključuje njezin prihvat.
         U slučaju pomorskog prijevoza i dostave, roba se može dostavljati u odvojenim pošiljkama na više od jednog plovila samo uz suglasnost NVO-a.
         U slučaju kopnenog prijevoza, roba se smije dostavljati drugim prijevoznim sredstvom osim onim koje je utvrđeno ugovorom samo uz suglasnost NVO-a.
         U slučajevima kada dobavljač zatraži suglasnost od NVO-a za promjenu u načinu prijevoza ili rasporeda dostave, NVO kao uvjet za svoju suglasnost od dobavljača može zatražiti da snosi dodatne troškove, posebno dodatne troškove za inspekcije i analizu.
         Kada je to primjereno, obaviješću o natječaju može se odrediti dan prije kojeg se dostava smatra preuranjenom.
         Dobavljač snosi sve rizike, uključujući gubitak ili propadanje, kojima roba može podleći do izvršenja isporuke i dok tu činjenicu ne registrira nadzornik u konačnoj potvrdi o sukladnosti (vidjeti točku 7.).
         Osim ako drukčije nije određeno u obavijesti o natječaju, dobavljač odmah pisanim putem obavješćuje korisnika i nadzornika o korištenom prijevoznom sredstvu, datumima utovara, očekivanom datumu i mjestu isporuke koji su navedeni u ugovoru te o bilo kojoj nezgodi dok je roba u provozu.
         Osim ako drukčije nije određeno u obavijesti o natječaju i u Incoterms koji se odnose na ugovor, ponuditelj obavlja službene postupke u vezi s dobivanjem izvozne dozvole, carinski postupak u vezi s provozom i uvozno carinjenje te snosi sve povezane troškove i pristojbe.
         Kako bi se osiguralo da dobavljač ispuni svoje obveze, on polaže jamstvo za dostavu u razumnom roku od obavijesti o sklapanju ugovora. Jamstvo, izraženo u valuti plaćanja, predstavlja od 5 do 10 % od ukupnog iznosa ponude. Rok valjanosti je mjesec dana nakon dana konačne dostave. Polaže se na isti način kao i jamstvo za ponudu.
         NVO vraća jamstvo u za dostavu u cijelosti pismom ili telefaksom kada je dobavljač:

                     —

                     izvršio isporuku u skladu sa svim obvezama, ili

                     —

                     oslobođen obveza,
                     ili

                     —

                     nije izvršio isporuku zbog više sile koju priznaje NVO.

               7.   NADZOR

         NVO sklapa ugovor s ‚nadzornom agencijom’ (međunarodno priznata nadzorna tvrtku ili skupina međunarodno priznatih tvrtki koje su po mogućnosti akreditirane standardom ISO 45004 – ISO/IEC 17020 u sektoru prehrambenih proizvoda). Čim je ugovor sklopljen, NVO obavješćuje dobavljača u pisanom obliku o izboru nadzorne agencije. Obaviješću o javnom natječaju određuju se obveze dobavljača prema kojima u pisanom obliku treba obavijestiti nadzornu agenciju o nazivu i adresi proizvođača, o tome tko će pakirati i tko drži na zalihi robu koju treba dostaviti, o okvirnom danu proizvodnje i pakiranja te o imenu svog zastupnika na mjestu dostave.
         Nadzorna agencija odgovorna je za provjeravanje i potvrđivanje kvalitete, količine, pakiranja i označivanja robe koju treba dostaviti i to prilikom svake isporuke te izdaje potvrdu o privremenoj sukladnosti i potvrdu o sukladnosti na ugovornom mjestu dostave. S tim u vezi nadzorna agencija uzima u obzir različita svojstva proizvoda kako je navedeno u točki 2. ovog Priloga.
         NVO ugovorom osigurava da se nadzorna agencija obvezuje na:

                     —

                     održavanje potpune neovisnosti,

                     —

                     neprihvaćanje uputa od bilo koje druge strane osim NVO-a kupca ili njegovih zastupnika, a posebno neprihvaćanje uputa od dobavljača, primatelja ili njihovih zastupnika, zastupnika donatora ili ostalih posrednika koji su uključeni u predmetne aktivnosti,

                     —

                     sprečavanje sukoba interesa između svojih aktivnosti po ugovoru s NVO-om te bilo kojih drugih aktivnosti koje poduzima sa stranom koja je uključena u predmetnu djelatnost.

               Nadzorna agencija provodi barem dvije provjere na temelju službenih uvjeta u skladu s međunarodnim nadzornim standardima:

                     (a)

                     preliminarna provjera sukladnosti kvalitete provodi se prije utovara, a pregled količine nakon utovara robe. Završna provjera provodi se nakon istovara na mjestu dostave navedenom u ugovoru o nabavi;

                     (b)

                     nadzorna agencija nakon preliminarne provjere dobavljaču izdaje privremenu potvrdu o sukladnosti koja prema potrebi može imati rezervu. Prijevoz od mjesta ukrcaja može započeti tek nakon izdavanja privremene potvrde o sukladnosti;

                     (c)

                     nadzorna agencija nakon završne provjere na mjestu dostave dobavljaču izdaje konačnu potvrdu o sukladnosti koja posebno naglašava datum izvršenja isporuke i isporučenu neto količinu; ako je potrebno ta potvrda o sukladnosti može se izdati s rezervom;

                     (d)

                     kada nadzorna agencija nakon završnog pregleda na ugovornom mjestu dostave izda utemeljenu ‚obavijest o rezervi’, mora o tome u pisanom obliku što je prije moguće obavijestiti dobavljača i NVO koji je kupac. Kada dobavljač želi osporiti nalaze nadzorne agencije, može to učiniti u roku dva radna dana nakon objave te obavijesti.

               Za troškove navedenih provjera račun se ispostavlja NVO-u te ih snosi NVO, no prihvatljivi su troškovi Zajednice, ako su uključeni u proračun za ugovor o bespovratnim sredstvima. Dobavljač pokriva sve financijske posljedice u slučaju kvalitativnih nedostataka ili kašnjenja u predaji robe za provjeru.
         Ako dobavljač ili korisnik uloži prigovor na nalaze provjere, nadzorna agencija po odobrenju NVO-a, dogovara inspekcijski pregled koji u skladu s prirodom prigovora uključuje ponovni pregled uzoraka, ponovnu analizu i/ili ponovno vaganje ili provjeru pakiranja. Ponovni inspekcijski pregled provodi agencija ili laboratorij koji je određen ugovorom između dobavljača, konačnog korisnika i nadzorne agencije.
         Troškove inspekcijskog pregleda snosi strana koja gubi.
         Ako se konačna potvrda o sukladnosti ne izda nakon izvršene provjere i inspekcijskog pregleda, dobavljač mora nadomjestiti robu.
         Troškove nadomještanja robe i povezane troškove provjere pokriva dobavljač.
         Nadzorna agencija izdaje pisane pozive zastupnicima dobavljača i krajnjeg korisnika da budu nazočni kod aktivnosti pregleda, a posebno kada se uzimaju uzorci za analizu. Uzimanje uzoraka provodi se u skladu s praksama struke. Prilikom uzimanja uzoraka nadzorna agencija uzima dva dodatna uzorka koje čuva zapečaćene i daje ih na raspolaganje NVO-u za potrebe dodatnih pregleda ili u slučaju ulaganja prigovora od strane korisnika ili dobavljača.
         Troškove robe uzete kao uzorak snosi dobavljač.
         Primatelj robe potpisuje prijevozni teretni list za primitak robe na ugovornom mjestu dostave i unosi svoje napomene o fizičkom stanju robe te pakiranju što utvrđuje vizualnim pregledom. NVO koji kupuje robu ili njegov zastupnik dobavljaču na ugovornom mjestu dostave bez odlaganja izdaje potvrdu o preuzimanju, a dobavljač NVO-u kupcu predočava original konačne potvrde o sukladnosti koju je izdala nadzorna agencija kao i pro forma račun kojim se utvrđuje vrijednost robe i njezin besplatni prijevoz do korisnika potpore.
         Prihvaćena odstupanja od dostavljene težine i količine na ugovornom mjestu trebaju biti navedena u ugovornim uvjetima.
         Dobavljač ne može zahtijevati isplatu za dostavljene količine koje su veće od ugovornih količina.
         8.   UVJETI DOSTAVE I PLAĆANJA

         Roba se nabavlja u skladu s jednim od sljedećih međunarodnih trgovinskih pravila (Incoterms):

                     —

                     EXW: Ex Works – franko tvornica (… navedeno mjesto)

                     —

                     FCA: Free Carrier – franko prijevoznik (… navedeno mjesto)

                     —

                     FAS: Free Along Side Ship – franko uz bok broda (… navedena otpremna luka)

                     —

                     FOB: Free On Board – franko brod (… navedena otpremna luka)

                     —

                     CFR: Cost and Freight –cijena s vozarinom (… navedena odredišna luka)

                     —

                     CIF: Cost, Insurance and Freight – cijena s osiguranjem i vozarinom (… navedena odredišna luka)

                     —

                     CPT: Carriage Paid To – vozarina plaćena do (… navedeno odredište)

                     —

                     CIP: Carriage and Insurance Paid To - vozarina i osiguranje plaćeni do (… navedeno odredište)

                     —

                     DAF: Delivered at Frontier – isporučeno granica (… navedeno mjesto)

                     —

                     DES: Delivered ex Ship – isporučeno franko brod (… navedena odredišna luka)

                     —

                     DEQ: Delivered ex Quay – isporučeno franko obala (… navedena odredišna luka)

                     —

                     DDU: Delivered Duty Unpaid - isporučeno neocarinjeno (… navedeno odredište)

                     —

                     DDP: Delivered Duty Paid – isporučeno ocarinjeno (… navedeno odredište)

               Iznos koji NVO kupac mora platiti dobavljaču ne smije biti veći od iznosa navedenog u ponudi uvećan za sve troškove od koje se odbijaju dolje predviđena umanjenja.
         Ako kvaliteta, pakiranje ili oznaka robe na mjestu utovara i ugovorno mjesto dostave navedeno u ponudi ne odgovaraju odredbama ugovora, ali ne tako da onemogućuju izdavanje preliminarne potvrde o sukladnosti ili preuzimanje potvrde, NVO pri obračunavanju iznosa za plaćanje može primijeniti umanjenja.
         Ugovorni uvjeti utvrđuju postupke za određivanje umanjenja za odstupanja u kvaliteti kao i umanjenja za dostavu nakon ugovornog razdoblja ili datuma.
         Dobavljačima se plaća neto iznos dobiven nakon odbitka izračunanih umanjenja od iznosa za koje je dobavljač ispostavio račun. Kada se ta umanjenja ne mogu odbiti od plaćanja, umanjenja se ostvaruju punom ili djelomičnom naplatom jamstva za dostavu.
         NVO može dobavljaču, na njegov pisani zahtjev, nadoknaditi određene gotovinske troškove, kao što su troškovi skladištenja, osiguranja koje je platio dobavljač, no to ne uključuje administrativne troškove koje NVO ocjenjuje na temelju odgovarajuće popratne dokumentacije, pod uvjetom da je potvrda o preuzimanju ili potvrda o dostavi izdana bez rezerve s obzirom na prirodu potraživanih troškova i to u slučajevima:

                     —

                     produljenja roka za dostavu na primateljev zahtjev, ili

                     —

                     odgode za više od 30 dana od datuma dostave i izdavanja potvrde o preuzimanju ili izdavanja konačne potvrde o sukladnosti.

               Iznos za plaćanje plaća se na zahtjev dobavljača koji se podnosi u dva primjerka.
         Zahtjevu za plaćanje cjelokupnog iznosa ponude ili preostalog iznosa prilažu se sljedeći dokumenti:

                     —

                     račun na potraživani iznos,

                     —

                     original potvrde o preuzimanju,

                     —

                     preslika konačne potvrde o sukladnosti potpisana i ovjerena od strane dobavljača koja je istovjetna originalu.

               Kada se dostavi 50 % ukupne količine utvrđene u obavijesti o natječaju, dobavljač može podnijeti zahtjev za plaćanje predujma kojem prilaže račun za potraživani iznos i presliku preliminarne potvrde o sukladnosti.
         Svi zahtjevi za plaćanje cjelokupnog iznosa ponude ili preostalog iznosa podnose se NVO-u nakon izdavanja potvrde o preuzimanju. Sva se plaćanja izvršavaju u roku 60 dana od dana primitka potpunog i ispravnog zahtjeva za plaćanje od strane NVO-a. Za neopravdano kašnjenje zaračunavaju se zatezne kamate po mjesečnoj kamatnoj stopi koju primjenjuje Europska središnja banka (kamatna stopa koju primjenjuje Europska središnja banka za aktivnosti glavnog refinanciranja).
         9.   ZAVRŠNA ODREDBA

         NVO odlučuje može li se neizvršenje isporuke robe od strane dobavljača ili neispunjavanje neke od njegovih obaveza pripisati višoj sili. Troškovi koji nastanu u slučaju više sile koju NVO prizna snosi sam NVO. Komisiju se mora obavijestiti o razlozima zbog kojih je NVO priznao situaciju nastalu zbog više sile. No, takva situacija nikada se ne smije priznati u slučaju propusta koji se mogu pripisati NVO-u i/ili njegovim podizvoditeljima.
         Kada su troškovi zbog više sile na vrijeme opravdani i prihvaćeni od strane Komisije, mogu se smatrati prihvatljivim izravnim troškovima te se njihov povrat može osigurati samo u granicama koji su u proračunu djelovanja predviđeni za nepredvidive okolnosti.”

      (1)  SL L 344, 27.12.2005., str. 1.

      (2)  SL C 312, 31.10.2000., str. 1.

      (3)  SL C 267, 13.9.1996., str. 1.